
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 985 

18 Ιουνίου 2007 


ΑΠΟΦΑΣΕ ΙΣ 

Αριθμ. 4310 

Έγκριση Οργανισμού Εσωτερικής Υπηρεσίας Συνδέσμου 
Καθαριότητας και Προστασίας Περιβάλλοντος Νή¬ 
σου Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

1. Έχοντας υπόψη: 

Τις διατάξεις: 

α) Του άρθρου 9 του ν. 2503/1997 (ΦΕΚ 107/1997/τ.Α') 
«Διοίκηση, Οργάνωση, στελέχωση της Περιφέρειας, 
ρύθμιση θεμάτων για την Τοπική Αυτοδιοίκηση και άλ¬ 
λες διατάξεις» 

β) Του άρθρου 12 του ν. 1188/1981 «Περί κυρώσεως του 
Κώδικα περί καταστάσεως Προσωπικού Οργανισμών 
Τοπικής Αυτοδιοίκησης», όπως αντικαταστάθηκαν με 
τις όμοιες του άρθρου 26 του ν. 1832/1989 και της παρ. 
5 του άρθρου 8 του ν. 2307/1995 και της παρ. 58 του 
ιδίου άρθρου και νόμου, «Προσαρμογή νομοθεσίας αρ¬ 
μοδιότητας Υπουργείου Εσωτερικών στις διατάξεις για 
τη Νομαρχιακή Αυτοδιοίκηση και άλλες διατάξεις». 

γ) Του ν. 2190/1994 όπως τροποποιήθηκε και ισχύει. 

δ) Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

ε) Των π.δ. 50/2001 (ΦΕΚ 39/τ.Α75.3.2001) «Καθορισμός 
των προσόντων διορισμού σε θέσεις φορέων του Δη¬ 
μοσίου Τομέα», 37 α /1987 (ΦΕΚ 11 Α /1987) «Μερική επέ¬ 
κταση διατάξεων -που ισχύουν για τους Δημόσιους 
Υπαλλήλους και τους υπαλλήλους των άλλων νομικών 
προσώπων δημ. δικαίου και στους υπαλλήλους των ΟΤΑ 
και προσαρμογή στις ρυθμίσεις του ν. 1586/1986» και 
22/1990 (ΦΕΚ 7/τ.Α7ΐ990) «Μερική επέκταση διατάξεων 
-που ισχύουν για τους Δημόσιους Υπαλλήλους και τους 
υπαλλήλους των άλλων νομικών προσώπων δημοσίου 
δικαίου και στους υπαλλήλους των ΟΤΑ» όπως ισχύουν 
κάθε φορά. 

στ) Τις διατάξεις των άρθρων 245 έως 248 του 
ν. 3463/2006. 

2. Την υπ’ αριθμ. 2-1/2007 απόφαση του Διοικητικού 
Συμβουλίου του Συνδέσμου Καθαριότητας και Προστα¬ 


σίας Περιβάλλοντος Νήσου Κέρκυρας με την οποία ψη¬ 
φίστηκε ο Οργανισμός Εσωτερικής Υπηρεσίας αυτού. 

3. Την υπ’ αριθμ. 1-4/24.4.2005 απόφαση του Υπηρεσιακού 
Συμβουλίου Ο.Τ.Α. Ν. Κερκύρας με την οποία γνωμοδοτεί 
θετικά σχετικά με την έγκριση Οργανισμού Εσωτερικής 
Υπηρεσίας του Συνδέσμου Καθαριότητας και Προστασίας 
Περιβάλλοντος Νήσου Κέρκυρας, αποφασίζουμε: 

Εγκρίνουμε την υπ’ αριθμ. 2-1/2007 απόφαση του Διοι¬ 
κητικού Συμβουλίου του Συνδέσμου Καθαριότητας και 
Προστασίας Περιβάλλοντος Νήσου Κέρκυρας με την 
οποία ψηφίστηκε ο Οργανισμός Εσωτερικής Υπηρεσίας 
του ως εξής: 

ΚΕΦΑΛΑΙΟ Α: ΔΙΑΡΘΡΩΣΗ 
ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΑΡΘΡΟ 1: ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των υπηρεσιών του Συνδέσμου 
κατανέμονται στις εξής διοικητικές ενότητες: 

1. Διεύθυνση διοικητικών και Οικονομικών Υπηρεσιών 
όπου αποτελείται από το παρακάτω τμήμα και γραφείο: 

1.1 Τμήμα Διοικητικής Υποστήριξης 
Υποστήριξη αιρετών οργάνων 

Διοίκηση προσωπικού - Ενημέρωση πολιτών 
Καθαριότητα εσωτερικών χώρων. 

1.2 Γραφείο οικονομικών υπηρεσιών 

2. Διεύθυνση Περιβάλλοντος και Τεχνικών Υπηρεσι¬ 
ών όπου αποτελείται από τα παρακάτω τμήματα και 
γραφεία: 

2.1 Τμήμα Ανακύκλωσης 

Συνεργεία αποκομιδής ανακυκλώσιμων Υλικών 
Συνεργείο Κέντρου Ανάκτησης Υλικών 

2.2 Τμήμα Επίβλεψης Έργων και Συντήρησης Εξο¬ 
πλισμού 

Συνεργείο Συντήρησης επισκευής Οχημάτων και Κτι- 
ριακών εγκαταστάσεων. 

Συνεργείο Χώρου Υγειονομικής Ταφής Απορριμμάτων. 
Προγραμματισμός - Εκτέλεση Τεχνικών Έργων. 

2.3 Γραφείο Υποστήριξης της Δ/νσης 
ΑΡΘΡΟ 2: ΑΡΜΟΔΙΟΤΗΤΕΣ ΥΠΗΡΕΣΙΩΝ 

Δ/νση ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 
Τμήμα Διοικητικής Υποστήριξης 
- Υποστήριξη αιρετών οργάνων 
Α. Γραμματειακή Υποστήριξη Προέδρου, Αντιπροέδρου, 
διοικητικού συμβουλίου, Εκτελεστικής επιτροπής, 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας και αποφά¬ 
σεων του Προέδρου. 

- Ρύθμιση συναντήσεων και επικοινωνιών του Προέ¬ 
δρου και τήρηση ημερολογίου των προσωπικών επαφών 
του, εντός και εκτός του Συνδέσμου. 

- Τήρηση ειδικού πρωτοκόλλου Προέδρου. 

- Τήρηση προσωπικού αρχείου εγγράφων του Προ¬ 
έδρου. 

- Τήρηση πρακτικών συναντήσεων ή συμβουλίων στα 
οποία μετέχει ο Πρόεδρος. 

- Συγκέντρωση στοιχείων ή εγγράφων που πρέπει 
να υπογραφούν από τα όργανα και μέριμνα για την 
υπογραφή και τη διεκπεραίωσή τους. 

- Τήρηση αρχείου αποφάσεων Προέδρου και λοιπών 
αποφάσεων πολιτικών οργάνων. 

- Διεξαγωγή κάθε υπηρεσίας που ανατίθεται από τον 
Πρόεδρο και η οποία δεν ανήκει στην αρμοδιότητα των 
υπολοίπων υπηρεσιών. 

- Κατάρτιση σε συνεργασία με τον Πρόεδρο του Δ.Σ., 
της ημερήσιας διάταξης των συνεδριάσεων του Δ.Σ. 
και ενημέρωση των μελών του Δ.Σ. για τα θέματα και 
το χρόνο/τόπο κάθε συνεδρίασης. 

- Συγκέντρωση, αναπαραγωγή και αποστολή στα 
μέλη του Δ.Σ. των διαφόρων εισηγήσεων και γενικά 
του ενημερωτικού υλικού που αντιστοιχεί στα θέματα 
των συνεδριάσεων. 

- Μέριμνα για το χώρο των συνεδριάσεων, την καλή 
λειτουργία των εγκαταστάσεων, την ύπαρξη των κα¬ 
τάλληλων μέσων κλπ. 

- Τήρηση πρακτικών κατά τη διάρκεια των συνεδρι¬ 
άσεων. 

- Τήρηση αρχείου πρακτικών και αποφάσεων του Δ.Σ. 

- Δακτυλογράφηση/αναπαραγωγή αποφάσεων του 
Δ.Σ. και αποστολή τους στην υπηρεσία Τοπικής Αυτο¬ 
διοίκησης της Περιφέρειας. 

- Ενημέρωση των υπηρεσιών του Συνδέσμου για τις 
εγκεκριμένες αποφάσεις του Δ.Σ. 

- Ενημέρωση των αρμόδιων επιτροπών του Δ.Σ., εφ’ 
όσον αυτές υπάρχουν για τα θέματα που παραπέμπονται 
σε αυτές από το διοικητικό Συμβούλιο προς μελέτη. 

- Παρακολούθηση της διαδικασίας επεξεργασίας 
τους και προετοιμασία για την έγκαιρη επανεισαγωγή 
τους στο Διοικητικό Συμβούλιο προς λήψη οριστικής 
απόφασης. 

- Παροχή κάθε είδους γραμματειακής υποστήριξης 
προς τη Εκτελεστική Επιτροπή, τις μόνιμες και έκτα¬ 
κτες επιτροπές που συνιστά το Διοικητικό Συμβούλιο 
(ενημέρωση για τα θέματα και τον χρόνο κάθε συνε¬ 
δρίασης, διανομή εισηγήσεων προς τα μέλη των Επι¬ 
τροπών, τήρηση πρακτικών, τήρηση αρχείου πρακτικών, 
δακτυλογράφηση/αναπαραγωγή εισηγήσεων κλπ.). 

- Παροχή κάθε είδους γραμματειακής υποστήριξης 
προς τον Αντιπρόεδρο του Διοικητικού Συμβουλίου. 

- Τήρηση αρχείου εκπροσώπων του Συνδέσμου σε δι¬ 
άφορους φορείς και όργανα. Φροντίδα για την αποστο¬ 
λή στοιχείων προς τους προηγούμενους εκπροσώπους, 
επικοινωνία, παραλαβή και εσωτερική διεκπεραίωση 
των εκθέσεων των εκπροσώπων προς το Σύνδεσμο. 

Π Πρωτόκολλο, Αρχείο και βοηθητικές εργασίες 

- Τήρηση των διαδικασιών πρωτοκόλλησης των κάθε 
είδους εισερχομένων στο Σύνδεσμο εγγράφων. Δια¬ 


νομή των εγγράφων στις επιμέρους υπηρεσίες του 
Συνδέσμου. 

- Τήρηση των διαδικασιών πρωτοκόλλησης των κάθε 
είδους εξερχόμενων από το Σύνδεσμο εγγράφων. Δι¬ 
εκπεραίωση/αποστολή των εγγράφων αυτών στους 
αποδέκτες. 

- Τήρηση ενεργών και ιστορικών αρχείων εγγράφων 
σύμφωνα με τις ισχύουσες διατάξεις. Τήρηση του γε¬ 
νικού αρχείου του Συνδέσμου. 

- Παροχή γραμματειακών υπηρεσιών. Χειρισμός του 
μηχανογραφικού εξοπλισμού που είναι αναγκαίος για 
την αποδοτική εκτέλεση των δραστηριοτήτων του 
Γραφείου. 

- Παροχή κάθε είδους δακτυλογράφησης και γραμμα¬ 
τειακής υποστήριξης προς τις διάφορες υπηρεσιακές 
μονάδες. 

- Μέριμνα για την εκτέλεση των γενικών βοηθητικών 
λειτουργιών υποστήριξης για τις ανάγκες των υπηρε¬ 
σιών του Συνδέσμου (τέλεξ, φάξ, καθαριότητα κτιρίων 
γραφείων, φωτοαντιγραφήσεις, εξωτερικές και εσωτερι¬ 
κές εργασίες διακίνησης αλληλογραφίας και εγγράφων, 
ανάρτηση των αποφάσεων του Διοικητικού Συμβουλίου 
καθώς και των ανακοινώσεων του Συνδέσμου κλπ.) Για 
το σκοπό αυτό αξιοποιούνται διοικητικοί υπάλληλοι, 
κλητήρες, φύλακες, καθαρίστριες κλπ. Στους οποίους 
κατανέμονται συγκεκριμένες αρμοδιότητες. 

- Διοίκηση προσωπικού - ενημέρωση πολιτών 

Α. Δημοσιότητα - Δημόσιες Σχέσεις - Διεθνείς Σχέσεις 

- Οργανωτική προετοιμασία και υποστήριξη ενημε¬ 
ρωτικών συνεδρίων, συνελεύσεων, εορτών, δεξιώσεων 
και γενικά εκδηλώσεων του Συνδέσμου. 

- Παρακολούθηση δημοσιεύσεων του τύπου ή εκπο¬ 
μπών στα Μέσα Μαζικής Επικοινωνίας και μέριμνα για 
την προετοιμασία ανάλογων δημοσιεύσεων με στόχο 
την προάσπιση των συμφερόντων του Συνδέσμου. 

- Συνεργασία με τους δημοσιογράφους και οργάνωση 
των συνεντεύξεων τύπου. Συνεργασία με τον τοπικό 
τύπο για τα θέματα αρμοδιότητας του Συνδέσμου. 

- Δημοσίευση διακηρύξεων και ανακοινώσεων των 
υπηρεσιών του Συνδέσμου. 

- Συνεργασία με την Υπηρεσία Πληροφορικής για την 
τήρηση αρχείου τοπικών, εθνικών, διεθνών και ξένων 
φορέων. 

- Επιμέλεια της διοργάνωσης, της υποδοχής, φιλο¬ 
ξενίας και ξενάγησης ξένων αντιπροσωπειών. Υποστή¬ 
ριξη των αιρετών οργάνων και των υπηρεσιών για τη 
διοργάνωση των συναντήσεων με προσκεκλημένους 
από το εξωτερικό και αντιστοίχως επισκέψεων των εκ¬ 
προσώπων του Συνδέσμου. 

- Επιμέλεια της διαδικασίας μετάβασης στο εξωτε¬ 
ρικό αντιπροσωπείας του Συνδέσμου. 

- Επικοινωνία με φορείς του εξωτερικού που ενδια¬ 
φέρουν το Σύνδεσμο. 

- Διάθεση ενημερωτικών φυλλαδίων, οδηγιών, εντύ¬ 
πων σχετικών με την εξυπηρέτηση των δημοτών από 
τις δημοτικές υπηρεσίες. 

Β. Διοίκηση Προσωπικού 

- Φροντίδα για τη συγκέντρωση των διατάξεων της 
νομοθεσίας και την κανονική εφαρμογή των γενικών 
ρυθμίσεων της Πολιτείας στα θέματα του προσωπικού, 
οποιασδήποτε σχέσης εργασίας του Συνδέσμου. 

- Διαχείριση των διαδικασιών που αφορούν την πρό¬ 
σληψη, απόλυση, προαγωγή, παραίτηση, τοποθέτηση, 
μετακίνηση, απόσπαση, μετάταξη κλπ. Του προσωπικού 
του Συνδέσμου με οποιαδήποτε σχέση εργασίας, σύμ¬ 
φωνα με τις εκάστοτε ισχύουσες διατάξεις. 

- Διαχείριση των διαδικασιών ελέγχου παρουσίας, 
παροχής αδειών, αξιολόγησης και άσκησης πειθαρχικού 
δικαίου στο προσωπικό του Συνδέσμου, με οποιαδήποτε 
σχέση εργασίας, σύμφωνα με τις εκάστοτε ισχύουσες 
διατάξεις. 

- Τήρηση των μητρώων και φακέλων του προσωπι¬ 
κού του Συνδέσμου, με οποιαδήποτε εργασιακή σχέση, 
με τη συγκέντρωση και καταγραφή των κάθε είδους 
μεταβολών της οικογενειακής, υπηρεσιακής και ατομι¬ 
κής κατάστασης (προσόντα, οικογενειακή κατάσταση, 
υπηρεσιακή εξέλιξη, απόδοση, αμοιβές, ποινές, άδειες, 
απουσίες κλπ).. 

- Τήρηση των διαδικασιών συγκέντρωση, καταγρα¬ 
φής των πληροφοριών που έχουν σχέση με τον κα¬ 
θορισμό των κάθε φύσης αμοιβών και παροχών προς 
το προσωπικό οποιοσδήποτε εργασιακής σχέσης του 
Συνδέσμου. 

- Παροχή κάθε είδους πληροφοριών, προφορικών ή 
γραπτών (πιστοποιητικά, βεβαιώσεις κλπ.) προς το προ¬ 
σωπικό του Συνδέσμου που αφορούν την υπηρεσιακή 
του κατάσταση. 

- Παρακολούθηση των μεταβολών της οργανωτικής 
κατάστασης και στελέχωσης των υπηρεσιών του Συν¬ 
δέσμου. Παρακολούθηση της κατανομής των θέσεων 
εργασίας στις επιμέρους υπηρεσίες του Συνδέσμου. 

Π Ενημέρωση και Ευαισθητοποίηση Πολιτών 

- Σχεδιασμός, εισήγηση και εφαρμογή προγραμμάτων 
προβολής του έργου και των υπηρεσιών που παρέχει 
ο Σύνδεσμος. 

- Σχεδιασμός, εισήγηση και εφαρμογή προγραμμά¬ 
των ενημέρωσης των πολιτών για τις επιδιώξεις στό¬ 
χους και υπηρεσίες του Συνδέσμου με γενικό στόχο 
τη δραστηριοποίηση των πολιτών για την προώθηση 
της αειφορίας. 

- Σχεδιασμός, εισήγηση και εφαρμογή προγραμμάτων 
ενημέρωσης της νεολαίας σχολικής και μη ηλικίας. 

- Σχεδιασμός, εισήγηση και εφαρμογή προγραμμάτων 
ενημέρωσης των επισκεπτών του Νομού. 

- Επιμέλεια ενημερωτικών εκδόσεων ή εκπομπών του 
Συνδέσμου στα Μ.Μ.Ε. 

- Τήρηση πληροφοριακού αρχείου δημοσιεύσεων ή 
εκπομπών που αφορούν το Σύνδεσμο καθώς και των 
σχετικών απαντήσεων. 

- Παραλαβή υποδείξεων, προτάσεων και παραπόνων 
των δημοτών 

- Παροχή γενικών πληροφοριών προς τους δημότες. 

Γραφείο οικονομικών υπηρεσιών 

Α. Προϋπολογισμοί - Απολογισμοί - Οικονομική πα¬ 
ρακολούθηση 

- Συγκέντρωση στοιχείων, διερεύνηση αναγκών και 
κατάρτιση των μεσοπρόθεσμων και ετησίων προϋπο¬ 
λογισμών δαπανών λειτουργίας των υπηρεσιών του 
Συνδέσμου και των αντίστοιχων προϋπολογισμών εσό¬ 
δων του Συνδέσμου. 

- Παρακολούθηση της εξέλιξης των προηγουμένων 
προϋπολογισμών και τήρηση των σχετικών διαδικασιών 
και αρχείων. Εξαγωγή των αποκλίσεων μεταξύ προϋπο- 


λογισθέντων και απολογιστικών μεγεθών. Ερμηνεία των 
αποκλίσεων και εισήγηση διορθωτικών ενεργειών. 

- Σύνταξη των ετήσιων οικονομικών απολογισμών του 
Συνδέσμου. 

- Συνεργασία με τις άλλες διοικητικές ενότητες για 
την τήρηση διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται 
με την εκτέλεση του προϋπολογισμού της κάθε Διοι¬ 
κητικής ενότητας και με τις αναθεωρήσεις του. 

- Σύνταξη και υποβολή στα πολιτικά όργανα, στο 
Συμβούλιο Συντονισμού Υπηρεσιών, περιοδικών οικο¬ 
νομικών απολογιστικών στοιχείων σύμφωνα με το σύ¬ 
στημα οικονομικής πληροφόρησης που εφαρμόζει ο 
Σύνδεσμος. 

Β. Διαχείριση Δαπανών 

- Παραλαβή των κάθε φύσης παραστατικών που απαι¬ 
τούνται κατά περίπτωση για την πληρωμή των οφειλών 
του Συνδέσμου στους αντίστοιχους δικαιούχους. 

- Έλεγχος των προηγουμένων παραστατικών, έλεγ¬ 
χος της επάρκειας της αντίστοιχης πίστωσης του Προ¬ 
ϋπολογισμού του Συνδέσμου και έκδοση χρηματικών 
ενταλμάτων πληρωμής. Αποστολή των ενταλμάτων στο 
Ταμείο για τη διενέργεια των πληρωμών. 

- Οικονομική διαχείριση και λογιστική παρακολούθη¬ 
ση των προγραμμάτων της Ευρωπαϊκής Ένωσης που 
συμμετέχει ο Σύνδεσμος. 

- Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος του Συνδέσμου 
(Καθολικό Εξόδων, Ημερολόγιο Εξόδων κλπ) 

- Παροχή κάθε είδους στοιχείων (π.χ. ετήσιος οικονο¬ 
μικός απολογισμός) που ζητούνται από Δημόσιες/Ελε- 
γκτικές υπηρεσίες (π.χ. Ελεγκτικό Συνέδριο) σύμφωνα 
με τις διαδικασίες που ισχύουν εκάστοτε. 

Γ Διαχείριση Εσόδων 

- Συγκέντρωση στοιχείων για την εξακρίβωση των 
υπόχρεων και του ύψους των χρηματικών υποχρεώσεων 
προς το Σύνδεσμο των νομικών και φυσικών προσώπων 
για φόρους, εισφορές, τέλη, δικαιώματα που περιοδικά 
πρέπει να καταβάλλονται στο Σύνδεσμο με βάση τις 
ισχύουσες κάθε φορά διατάξεις της νομοθεσίας, και 
των αποφάσεων των οργάνων του Συνδέσμου. 

-Έλεγχος της ακρίβειας των μεγεθών με βάση τα 
οποία υπολογίζονται το ύψος ανά υπόχρεο των προη¬ 
γουμένων φόρων, εισφορών, τελών, δικαιωμάτων κλπ. 

- Δημιουργία και τήρηση αρχείων υπόχρεων για την 
καταβολή των επιμέρους ποσών που αποτελούν τακτικά 
έσοδα του Συνδέσμου. 

- Επεξεργασία στοιχείων και περιοδικοί υπολογισμοί 
του ύψους των οφειλομένων ποσών κατά κατηγορία 
προσόδου και υπόχρεο. 

- Κατάρτιση βεβαιωτικών καταλόγων υπόχρεων και αντι¬ 
στοίχων οφειλομένων ποσών κατά κατηγορία προσόδου. 

- Μέριμνα για την ενημέρωση των υπόχρεων για την 
καταβολή των προηγουμένων οφειλομένων ποσών και 
μέριμνα για την τήρηση των διαδικασιών που ισχύουν 
για τις προσφυγές των υπόχρεων όταν αμφισβητούν 
το ύψος των οφειλομένων ποσών. 

- Οριστικοποίηση των βεβαιωτικών καταλόγων μετά 
την ολοκλήρωση των διαδικασιών των τυχόν προσφυ¬ 
γών για την εκτέλεση των αντίστοιχων εισπράξεων. 

- Τήρηση των αντιστοίχων διαδικασιών και έκδοση 
βεβαιώσεων/αδειών που σχετίζονται με την είσπραξη 
διαφόρων τελών, δικαιωμάτων ή εισφορών. 

Δ. Λειτουργίες Μισθοδοσίας 

- Συγκέντρωση στοιχείων μεταβολών του προσωπικού 
ή αντίστοιχων καταβληθέντων παροχών ή καταλογισθέ- 
ντων ποσών προς το προσωπικό του Συνδέσμου, με 
οποιαδήποτε εργασιακή σχέση, που αντιστοιχούν και 
έχουν επίδραση στην καταβολή των αμοιβών τους. 

- Ενημέρωση των μηχανογραφικών αρχείων του προ¬ 
σωπικού με τα προηγούμενα στοιχεία και την εξαγωγή 
των περιοδικών μισθολογικών καταστάσεων ή γενικά 
των καταστάσεων πληρωμής κάθε είδους αμοιβής προς 
το προσωπικό του Συνδέσμου. 

- Έλεγχος των προηγούμενων καταστάσεων και 
έγκαιρη διαβίβαση ενός αντίγραφου στο Ταμείο για 
πληρωμές. 

- Τήρηση αρχείου καταβληθέντων αμοιβών στο προ¬ 
σωπικό του Συνδέσμου και έκδοση των αντίστοιχων 
βεβαιώσεων αποδοχών. 

- Φροντίδα για την ασφάλιση του προσωπικού του 
Δήμου στους οικείους ασφαλιστικούς φορείς (π.χ. ΤΥ- 
ΔΚΥ, ΙΚΑ κτλ) 

- Παρακολούθηση της απόδοσης των ασφαλιστικών 
εισφορών στους ασφαλιστικούς φορείς, τακτοποίηση 
των ενσήμων των ασφαλισμένων στο ΙΚΑ. 

Ε. Θέματα Περιουσίας 

- Τήρηση αρχείου της ακίνητης περιουσίας του Συν¬ 
δέσμου. 

- Μέριμνα για την αξιοποίηση/εκμετάλλευση της 
ακίνητης περιουσίας (μισθώσεις, κατάρτιση σχετικών 
συμβάσεων κλπ). 

- Τήρηση των διαδικασιών που σχετίζονται με τις 
δωρεές προς το Σύνδεσμο. 

ΣΤ. Ταμειακή Υπηρεσία 

- Διαμόρφωση και παρακολούθηση των ταμειακών 
προγραμμάτων του Συνδέσμου με τη συνεχή παρα¬ 
κολούθηση των υποχρεώσεων και των αναμενόμενων 
εισπράξεων. 

- Παραλαβή των Χρηματικών Ενταλμάτων πληρωμών 
και διενέργεια των πληρωμών προς τους δικαιούχους 
μετά από έλεγχο των τυχόν επιπρόσθετων δικαιολογη- 
τικών που ορίζει ο νόμος ότι πρέπει να προσκομίζουν 
οι δικαιούχοι (π.χ. φορολογική ενημερότητα στην πε¬ 
ρίπτωση των Εταιρειών). 

- Καταγραφή των διενεργούμενων πληρωμών σύμφω¬ 
να με τις ισχύουσες διαδικασίες. 

- Μέριμνα για την απόδοση των κάθε φύσης κρατή¬ 
σεων υπέρ τρίτων που αντιστοιχούν στα επιμέρους 
εντάλματα πληρωμής. 

- Διενέργεια εισπράξεων αντίστοιχων οφειλών προς 
το Σύνδεσμο.Έκδοση αντίστοιχων γραμματίων εισπρά- 
ξεως και σχετική ενημέρωση του περιοδικού αρχείου 
οφειλετών κατά οφειλέτη. 

- Παρακολούθηση της πραγματοποίησης των υποχρε¬ 
ώσεων των οφειλετών προς το Σύνδεσμο και ενημέρωση 
του Λογιστηρίου για τις καθυστερούμενες οφειλές. 

- Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

- Παραλαβή των βεβαιωτικών καταλόγων των υπό¬ 
χρεων και των αντίστοιχων οφειλομένων στο Σύνδεσμο 
ποσών κατά κατηγορία προσόδου.Έκδοση και μέριμνα 


για την κοινοποίηση ατομικών ή ειδικών προσκλήσεων 
προς τους οφειλέτες του Συνδέσμου. 

- Αρχική ενημέρωση περιοδικού αρχείου οφειλετών 
κατά οφειλέτη όπου αναγράφονται τα οφειλόμενα 
ποσά ανά κατηγορία προσόδου. 

- Τήρηση των διαδικασιών, αρχείων και γενικά λογα¬ 
ριασμών του λογιστικού συστήματος του Συνδέσμου 
που αφορούν τα εισπρακτέα και τα πραγματοποιηθέ- 
ντα έσοδα του Συνδέσμου, σύμφωνα με τις ισχύουσες 
διαδικασίες. 

- Κατάρτιση των περιοδικών καταστάσεων εισπρα- 
χθέντων και εισπρακτέων εσόδων. 

- Τήρηση φυσικού ταμείου στα γραφεία του Συνδέσμου. 
Διενέργεια χρηματικών δοσοληψιών με τις Τράπεζες. 

- Τήρηση αρχείων κάθε είδους παραστατικών και 
αντίστοιχων δικαιολογητικών που χρησιμοποιούνται 
για την ενημέρωση του λογιστικού συστήματος του 
Συνδέσμου. Παροχή κάθε είδους στοιχείων που ζητού¬ 
νται από Δημόσιες/Ελεγκτικές υπηρεσίες σύμφωνα με 
τις διαδικασίες που ισχύουν εκάστοτε. 

Δ/ΝΣΗ ΠΕΡΙΒΑΛΛΟΝΤΟΣ ΚΑΙ ΤΕΧΝΙΚΩΝ ΥΠΗΡΕΣΙΩΝ 

Κύριες Αρμοδιότητες της Δ/νσης 

Α. Θέματα Προστασίας Περιβάλλοντος 

- Συγκέντρωση στοιχείων, επί τόπου διερεύνηση και 
καταγραφή αδυναμιών του Νομού σε θέματα περιβάλ¬ 
λοντος (πχ. διαχείριση στερεών και τύπων υγρών απο¬ 
βλήτων, αποκατάσταση χώρων, απομάκρυνση οχλουσών 
δραστηριοτήτων, πηγές ρύπανσης, προστασία διαχεί¬ 
ριση βιοτόπων κλπ) 

- Τεκμηρίωση των αδυναμιών, προβλημάτων του Νο¬ 
μού και τήρηση σχετικού αρχείου. 

- Επεξεργασία των στοιχείων που συγκεντρώνονται/ 
καταγράφονται και εισήγηση προγραμμάτων επεμβά¬ 
σεων του Συνδέσμου, των Δήμων ή άλλων αρμόδιων φο¬ 
ρέων για τη βελτίωση της υπάρχουσας κατάστασης. 

- Συνεργασίες με αντίστοιχου αντικειμένου Δημοτι¬ 
κές, Νομαρχιακές ή Κεντρικές Υπηρεσίες και φορείς για 
την από κοινού ρύθμιση περιβαλλοντικών θεμάτων που 
απασχολούν το Νομό και για την ανάπτυξη αντίστοιχων 
κοινών προγραμμάτων. 

- Συνεργασία με την Υπηρεσία Προγραμματισμού για 
θέματα σχεδιασμού/προγραμματισμού της δράσης του 
Συνδέσμου στα ζητήματα προστασίας του περιβάλ¬ 
λοντος. 

Β. Θέματα Δημόσιας Υγείας 

- Μελέτη και εφαρμογή προγραμμάτων βελτίωσης 
της δημόσιας υγείας. 

- Μέριμνα για την εφαρμογή - τήρηση των προβλε- 
πομένων υγειονομικών διατάξεων που αφορούν την 
καθαριότητα, την διαχείριση των απορριμμάτων και την 
προστασία του περιβάλλοντος γενικότερα. 

- Αντιμετώπιση προβλημάτων ανθυγιεινών εστιών 
(από στάσιμα νερά, εγκαταλελειμμένα σπίτια, οικόπε¬ 
δα χωρίς περίφραξη κλπ) 

- Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας (εντομοκτονίες 
- μυοκτονίες). 

- ΤΜΗΜΑ ΑΠΟΚΟΜΙΔΗΣ ΑΝΑΚΥΚΛΩΣΙΜΩΝ ΑΠΟΡ/ΤΩΝ 

- Εκτέλεση προγραμμάτων ανακύκλωσης απορριμ¬ 
μάτων 

- Συνεργασία με τα διάφορα συστήματα ανακύκλω¬ 
σης ανά κατηγορία απορριμμάτων 

Λειτουργία Χώρου Υγειονομικής Ταφής Απορριμμάτων 
(ενταφιασμός, ζύγιση απορριμμάτων, φύλαξη χώρου. 
Συγκρότηση - προγραμματισμός - παρακολούθηση των 
Συνεργείων του Τμήματος. 

Για την εκτέλεση των λειτουργιών του Τμήματος συ¬ 
γκροτούνται ειδικά Τμήματα. 

Συνεργεία αποκομιδής ανακυκλώσιμων 

Συνεργείο Κέντρου Ανάκτησης Υλικών 

- Τμήμα Επίβλεψης Εργων και Συντήρησης Εξοπλισμού 

Οι σχετικές με τα συνεργεία αρμοδιότητες του Τμή¬ 
ματος περιλαμβάνουν: 

- Ετοιμασία του Προγράμματος Δράσης του Συνερ¬ 
γείου (καθορισμός αναγκαίων έργων, συντηρήσεων, 
επεμβάσεων, καθορισμοί προτεραιοτήτων κλπ). 

- Ανάλυση του προηγούμενου προγράμματος για τον 
καθορισμό αναγκών του Συνεργείου σε τεχνικό εξοπλι¬ 
σμό, εργαλεία, ανθρώπινο δυναμικό κατά ειδικότητες, 
ποσότητες υλικών κατ’ είδος. Επίβλεψη από διοικητική 
και τεχνική άποψη των έργων που εκτελεί το Συνερ¬ 
γείο με αυτεπιστασία και των αντίστοιχων εργασιών 
συντηρήσεων. 

- Συγκρότηση οργάνωση και διοίκηση ενεργειών αμέ¬ 
σου επέμβασης σε περιπτώσεις επειγόντων εργασιών 
εκτός προγράμματος (π.χ. άμεσες επισκευές εγκατα¬ 
στάσεων και κτιρίων). 

- Φροντίδα για την στελέχωση και την εκπαίδευση 
του προσωπικού του Συνεργείου. 

- Εισήγηση για την αναγκαιότητα χρησιμοποίησης 
συνεργείων τρίτων με την ανάθεση των σχετικών ερ¬ 
γασιών. Επίβλεψη εργασιών που εκτελούνται από συ¬ 
νεργεία τρίτων από τεχνική και χρονική άποψη. 

- Συνεργασία με το Γρ. Προμηθειών και Υποστήριξης 
για την έγκαιρη προμήθεια των υλικών των έργων που 
εκτελεί το Συνεργείο. 

- Εκτέλεση επιμετρήσεων εργασιών που εκτελεί το 
Συνεργείο και έλεγχος των πιστοποιήσεων που υπο¬ 
βάλλονται από συνεργεία τρίτων. Ενημέρωση και συ¬ 
νεργασία με το Γρ. Προμηθειών και Υποστήριξης. 

- Χειρισμός και φροντίδα για τη συντήρηση και αξι¬ 
οποίηση των μηχανημάτων, τεχνικών μέσων και εργα¬ 
λείων που χρησιμοποιεί το Συνεργείο. 

- Τήρηση των διαδικασιών καταγραφής, συγκέντρω¬ 
σης και ενημέρωσης του Γραφείου Υποστήριξης της Δι¬ 
εύθυνσης με πρωτογενή κυρίως στοιχεία απασχόλησης 
τεχνικού προσωπικού, απασχόλησης μηχανημάτων και 
ανάλωση υλικών, και με στοιχεία προόδου καθ’ ενός από 
τα έργα του προγράμματος δράσης του Συνεργείου. 

Λειτουργίες Προμηθειών - Αποθήκης 

- Διαχείριση προμηθειών κάθε φύσης υλικού που απαι¬ 
τείται για την εκτέλεση τεχνικών έργων, επισκευών ή 
συντηρήσεων σύμφωνα με το αντικείμενο των υπηρεσιών 
του Συνδέσμου (υλικά ενσωματωμένα στα έργα, ανταλλα¬ 
κτικά, λιπαντικά, καύσιμα, Υλικά επικάλυψης, κλπ.) 

- Διαχείριση προμηθειών των μηχανημάτων, οχημά¬ 
των, συσκευών, εργαλείων, επίπλων, μηχανών γραφείου 
και λοιπών παγίων στοιχείων. 

- Διαχείριση προμηθειών υπηρεσιών που παρέχονται 
από τρίτους (μισθώσεις μεταφορικών μέσων και μηχα¬ 
νημάτων, ασφαλίσεις κλπ.) καθώς και για τα αναλώσιμα 
είδη γραφείου (γραφική ύλη, έπιπλα κλπ). 

- Ετοιμασία των ετησίων Προγραμμάτων Προμηθειών σε 
συνεργασία με τις λοιπές υπηρεσίες του Συνδέσμου. 


- Συγκέντρωση των αιτήσεων εκδήλωσης αναγκών 
προμήθειας ειδών από τις επί μέρους διοικητικές ενό¬ 
τητες του Συνδέσμου. 

- Τήρηση των διαδικασιών για την έγκριση της σκοπι¬ 
μότητας κάθε προμήθειας και των διαδικασιών για την 
κατακύρωση των προς προμήθεια ειδών σε συγκεκρι¬ 
μένους προμηθευτές (Διακηρύξεις, διαγωνισμοί, λήψη 
προσφορών, αξιολόγηση προσφορών, παραγγελίες 
ειδών κλπ.). 

- Παρακολούθηση της εκτέλεσης κάθε παραγγελίας 
μέχρι και της παραλαβής των παραγγελθέντων ειδών. 

- Φροντίδα για τη σύσταση και υποστήριξη της λει¬ 
τουργίας επιτροπών με μέλη από τον πολιτικό ή υπη¬ 
ρεσιακό μηχανισμό του Συνδέσμου, που συστήνονται 
για την κατάρτιση προδιαγραφών, τη διενέργεια διαγω¬ 
νισμών, τη λήψη και αξιολόγηση των προσφορών, την 
παραλαβή των παραγγελλομένων ειδών (ποσοτική/ποι- 
οτική/εν λειτουργία παραλαβή/οριστική παραλαβή). 

- Ετοιμασία περιοδικών απολογισμών των προγραμ¬ 
μάτων προμηθειών. 

- Φροντίδα για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή υλικών που 
πλεονάζουν και τήρηση των διαδικασιών καταστροφής, 
απομάκρυνσης ή εκποίησης των υλικών αυτών. 

- Διενέργεια ερευνών αγοράς για την τεκμηρίωση 
της διαθεσιμότητας των ειδών που ενδιαφέρουν το 
Σύνδεσμο και τη λήψη στοιχείων τιμών προμήθειας. 

- Τήρηση αρχείου παγίων κινητών περιουσιακών στοι¬ 
χείων του Συνδέσμου(μηχανήματα, οχήματα, συσκευές, 
εξοπλισμός κλπ). Παρακολούθηση της κατανομής των 
παγίων αυτών στις επιμέρους υπηρεσίες. 

- Φροντίδα για την τήρηση των διαδικασιών παραλα¬ 
βής των κάθε είδους παγίων ή αναλωσίμων στοιχείων ή 
υλικών. Συγκέντρωση, έλεγχος των αποδεικτικών παρα¬ 
λαβής και ενημέρωση του Ταμείου για την αντίστοιχη 
πληρωμή των προμηθευτών. 

- Τήρηση των διαδικασιών παραλαβής παγίων ή ανα¬ 
λωσίμων υλικών από την Αποθήκη του Συνδέσμου και 
ενημέρωση των διαχειριστικών βιβλίων αποθεμάτων 
της Αποθήκης (κατά ποσότητα και αξία). 

- Φροντίδα για τη φύλαξη και τακτοποίηση των ειδών 
της Αποθήκης. 

- Τήρηση των διαδικασιών χορήγησης των ειδών που 
τηρούνται τα αποθέματα της Αποθήκης του Συνδέσμου 
στις επιμέρους υπηρεσίες. Σχετική ενημέρωση των δι¬ 
αχειριστικών Βιβλίων αποθεμάτων της αποθήκης. 

- Παρακολούθηση και ενημέρωση για τις αναλώσεις και 
την ανάγκη ανανέωσης των αποθεμάτων της Αποθήκης. 

- Λειτουργία ιδιαίτερης αποθήκης υλικών γραφείου. 

- Προσδιορισμός στόχων, ετήσιων και μεσοπρόθε¬ 
σμων, που αφορούν τον προγραμματισμό τεχνικής δρα¬ 
στηριότητας του Συνδέσμου ως προς την εκτέλεση 
νέων τεχνικών έργων. 

- Προγραμματισμός ετήσιος και μεσοπρόθεσμος με¬ 
λετών και κατασκευών νέων έργων και συντηρήσεων 
και καθορισμός των προϋποθέσεων υλοποίησής τους 
(χρονοδιάγραμμα, τεχνικός εξοπλισμός, ανθρώπινο δυ¬ 
ναμικό, πόροι κλπ.). 

- Συνεργασία με το Γρ. Διοικητικής και λογιστικής 
υποστήριξης για την παρακολούθηση της υλοποίησης 
του προηγούμενου προγραμματισμού και τη τήρηση 
απολογιστικών και στατιστικών στοιχείων. 

Σχεδιαστικές εργασίες 

- Εκτέλεση κάθε φύσης σχεδιαστικών εργασιών για 
τις ανάγκες του Τμήματος. 

- Τήρηση αρχείου σχεδίων 

-Γραφείο υποστήριξης της Δ/νσης 

Α. Γραμματειακή υποστήριξη Τμήματος 

Παροχή γραμματειακών υπηρεσιών στο Τμήμα Τεχνι¬ 
κών Υπηρεσιών και Περιβάλλοντος (διακίνηση εισερ- 
χομένων/εξερχόμενων εγγράφων, τήρηση αρχείων εγ¬ 
γράφων, δακτυλογράφηση και αναπαραγωγή κειμένων, 
αναπαραγωγή σχεδίων). 

Β. Τεκμηρίωση Τεχνικών και Οικονομικών στοιχείων 
των έργων 

- Συγκέντρωση υλικού και τήρηση τεχνικού φυσικού 
αρχείου (πχ σε φακέλους) των έργων του Τμήματος 
σε τρία επίπεδα: 

- Προγραμματιζόμενα έργα 

- Υπό εκτέλεση έργα 

- Αποπερατωθέντα 

Στο αρχείο περιλαμβάνονται κάθε φύσης έγγραφα, 
έντυπα, αλληλογραφία, παραστατικά, μελέτες, σχέδια 
κλπ που προγραμματίζει, εκτελεί ή έχει αποπερατώσει 
το Τμήμα. 

- Τήρηση τεχνικής βιβλιοθήκης και αρχείου τεχνικής 
νομοθεσίας. Η τεχνική βιβλιοθήκη περιλαμβάνει τα φυλ¬ 
λάδια των τεχνικών χαρακτηριστικών και συντήρησης 
όλων των μηχανημάτων/οχημάτων του Συνδέσμου. 

- Τήρηση τεχνικού πληροφοριακού αρχείου των έρ¬ 
γων του Τμήματος. Στο αρχείο τηρούνται κάθε είδους 
ποσοτικά και τεχνικά χαρακτηριστικά των έργων που 
προγραμματίζονται, εκτελούνται ή έχουν αποπερατωθεί 
(πχ. στοιχεία ταυτότητας έργου, στοιχεία μελετητών/ 
αναδοχών, βασικά μεγέθη του έργου, χρονοδιαγράμμα¬ 
τα, φάσεις/στάδια εκτέλεσης, αναλώσεις υλικών, ανα¬ 
λώσεις μηχανικού εξοπλισμού, αναλώσεις ανθρώπινου 
δυναμικού κλπ), με τα αντίστοιχα παραστατικά/έντυπα 
(π.χ. δελτία προόδου εργασιών, πιστοποιήσεις, πληρω¬ 
μές εργολάβων, δελτία εργασίας προσωπικού, δελτία 
αγοράς υλικών κλπ). 

- Τήρηση κοστολογικού αρχείου έργων του Τμήματος. 
Στο αρχείο τηρούνται κάθε είδους δαπάνες και ανα¬ 
λώσεις που αντιστοιχούν στην εκτέλεση καθ’ ενός από 
τα έργα του Τμήματος. Συνεργασία με την Οικονομική 
Υπηρεσία. 

- Τήρηση αρχείου προγραμμάτων έργων του Τμή¬ 
ματος. 

- Τήρηση αρχείου των διατιθεμένων τεχνικών μέσων 
και ανθρώπινου δυναμικού του Τμήματος και της χρή¬ 
σης τους στις επί μέρους δραστηριότητες και έργα 
του Τμήματος. 

- Παροχή πληροφοριών προς τα αιρετά όργανα διοίκη¬ 
σης και τις υπόλοιπες υπηρεσίες του Συνδέσμου, είτε κατά 
περίπτωση (μετά από σχετική ζήτηση) είτε με συστηματικό 
τρόπο (πχ. με περιοδικές απολογιστικές καταστάσεις) για 
την πορεία εξέλιξης των έργων του Τμήματος από χρονι¬ 
κής, οικονομικής και κοστολογικής άποψης. 

- Εξαγωγή περιοδικών στατιστικών καταστάσεων 
που αφορούν την εκτέλεση των έργων καθώς και την 
αξιοποίηση των διατιθέμενων τεχνικών μέσων και του 
τεχνικού προσωπικού. 

- Παροχή γραμματειακών υπηρεσιών στο Τμήμα (δια¬ 
κίνηση εισερχομένων/εξερχόμενων εγγράφων, τήρηση 


αρχείων εγγράφων, δακτυλογράφηση και αναπαραγωγή 
κειμένων, αναπαραγωγή σχεδίων, παροχή γενικών πλη¬ 
ροφοριών προς τους πολίτες κλπ). 

- Χειρισμός του μηχανογραφικού εξοπλισμού που 
είναι αναγκαίος για την αποδοτική εκτέλεση των δρα¬ 
στηριοτήτων του Γραφείου. 

- Παροχή γενικών πληροφοριών προς τους δημότες 
και Δήμους Μέλη του Συνδέσμου για θέματα του Τμή¬ 
ματος. 

ΚΕΦΑΛΑΙΟ Β: ΠΡΟΪΣΤΑΜΕΝΟΙ - 
ΣΥΛΛΟΓΙΚΑ ΟΡΓΑΝΑ - ΚΑΝΟΝΙΣΜΟΙ 
ΛΕΙΤΟΥΡΓΙΑΣ ΤΩΝ ΥΠΗΡΕΣΙΩΝ ΤΟΥ ΣΥΝΔΕΣΜΟΥ 

ΑΡΘΡΟ 3: ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ ή ΥΠΕΥ¬ 
ΘΥΝΩΝ ΓΡΑΦΕΙΩΝ 

Ο Προϊστάμενος μιας διοικητικής ενότητας ευθύνεται 
έναντι του αμέσως υπερκείμενου διοικητικού επιπέδου 
για την αποτελεσματική και αποδοτική εκτέλεση των 
λειτουργιών της ενότητας, προγραμματίζοντας, οργα¬ 
νώνοντας, στελεχώνοντας, συντονίζοντας και ελέγ¬ 
χοντας τις επί μέρους δραστηριότητες, έτσι ώστε να 
εκπληρώνονται οι περιοδικοί (ετήσιοι και μεσοπρόθε¬ 
σμοι) στόχοι του Συνδέσμου με βάση αντίστοιχα προ¬ 
γράμματα δράσης. 

Ειδικότερα ο προϊστάμενος του Τμήματος ή ο Υπεύ¬ 
θυνος Γραφείου: 

- Διατυπώνει τους στόχους και τα προγράμματα 
δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με τις 
Οικονομικές Υπηρεσίες. 

- Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

- Αποφασίζει και υπογράφει τα σχετικά έγγραφα για 
τις αποφάσεις που αποκεντρώνονται στον υπηρεσιακό 
μηχανισμό μετά από εξουσιοδότηση του Προέδρου του 
Συνδέσμου. 

- Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

- Εποπτεύει, αξιολογεί και προσανατολίζει το προ¬ 
σωπικό της διοικητικής ενότητας, μεριμνώντας για την 
ανάπτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

- Μεριμνά για την κατάρτιση του κανονισμού λειτουρ¬ 
γίας της διοικητικής ενότητας, εισηγείται μεταβολές 
των διατάξεών του και παρακολουθεί την κανονική 
εφαρμογή των εγκεκριμένων κανονισμών. 

- Προετοιμάζει τους απολογισμούς δράσης και οικο¬ 
νομικούς απολογισμούς, σε συνεργασία με τις Οικονο¬ 
μικές Υπηρεσίες. Καταρτίζει μηνιαίους ή τριμηνιαίους 
απολογισμούς δράσης και αναφέρει ιεραρχικά για τις 
υποθέσεις που εκκρεμούν και τις αποκλίσεις από τον 
προγραμματισμό. 

- Συνεργάζεται με την Υπηρεσία Προγραμματισμού 
για την από κοινού διατύπωση κάθε φύσης εισηγήσε¬ 
ων σχετικών με προτάσεις, αξιολόγηση εναλλακτικών 
λύσεων, διατύπωση στόχων, μεθοδολογίας, πολιτικών 
και προγραμμάτων δράσης που αναφέρονται στις λει¬ 
τουργίες της διοικητικής ενότητας. 

- Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του την 
χαρακτηρίζει και την διανέμει στις αρμόδιες υπηρεσι¬ 
ακές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

- Εισηγείται για θέματα αρμοδιότητας των διοικητι¬ 
κών μονάδων που εποπτεύει προς τα αρμόδια πολιτικά 
όργανα και παρίσταται, εφόσον απαιτηθεί, στις συνε¬ 
δριάσεις συλλογικών οργάνων και επιτροπών. 

-Έχει το δικαίωμα τροποποίησης ή απόρριψης των υπη¬ 
ρεσιακών εισηγήσεων των κατώτερων ιεραρχικά επιπέδων 
με ενυπόγραφη πάντοτε σημείωση του στα σχετικά έγγρα¬ 
φα και παράλληλη υποχρέωση έγκαιρης και αιτιολογημέ¬ 
νης ενημέρωσης του ανώτερου ιεραρχικά επιπέδου. 

-Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής μονάδας 
που εποπτεύει καθώς και των εισηγήσεων τους προς 
τα ανώτερα ιεραρχικά επίπεδα. Όλα τα έγγραφα, κα¬ 
ταστάσεις κλπ του Συνδέσμου μονογραφούνται από τον 
αρμόδιο υπάλληλο και θεωρούνται με την μονογραφή 
τους από τους αρμόδιους προϊσταμένους. 

- Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. 

Εισηγείται συστήματα ενημέρωσης των πολιτών και 
των Δήμων Μελών του Συνδέσμου σχετικά με τις προ- 
σφερόμενες υπηρεσίες, τα δικαιώματα και τις υποχρε¬ 
ώσεις τους έναντι του Συνδέσμου σε συνεργασία με 
την Υπηρεσία Δημοσιότητας και επικοινωνίας. 

- Συγκεντρώνει στοιχεία χρήσιμα για τον προγραμ¬ 
ματισμό και απολογισμό των δραστηριοτήτων της δι¬ 
οικητικής μονάδας του. 

- Συνεργάζεται με τους φορείς εκτός Συνδέσμου που 
σχετίζονται με τις λειτουργίες της διοικητικής μονάδας. 

- Είναι υπεύθυνος για την νομιμότητα των ενεργειών 
της διοικητικής μονάδας του. 

- Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής μονάδας στις 
εξελίξεις του εξωτερικού περιβάλλοντος. 

- Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των Δήμων Μελών 
του Συνδέσμου και την καλύτερη ανταπόκριση της δι¬ 
οικητικής μονάδας στις τοπικές ανάγκες. 

- Εκτελεί τις λειτουργίες της μονάδας που εποπτεύει, 
οι οποίες δεν είναι δυνατό να εκτελεσθούν από τους 
υπαλλήλους της. 

ΑΡΘΡΟ 4: ΟΡΓΑΝΑ ΣΥΝΤΟΝΙΣΜΟΥ ΤΩΝ ΥΠΗΡΕΣΙΩΝ 

4.1. Συμβούλιο Συντονισμού Υπηρεσιών 

Το Συμβούλιο αποτελεί συμβουλευτικό όργανο υπο¬ 
στήριξης της λειτουργίας του προγραμματισμού, του 
συντονισμού και της παρακολούθησης του έργου των 
υπηρεσιών. 

Ο τρόπος λειτουργίας του Συμβουλίου Συντονισμού 
καθορίζεται με απόφαση του Προέδρου του Συνδέ¬ 


σμου. Στο Συμβούλιο μετέχουν οι προϊστάμενοι των 
αυτοτελών μονάδων. 

Σκοπός του Συμβουλίου είναι γενικά η αποτελεσμα¬ 
τική και παραγωγική λειτουργία του Συνδέσμου και 
ειδικότερα ο προγραμματισμός και ο απολογισμός της 
δραστηριότητας του Συνδέσμου, η αλληλοενημέρωση 
και η οριζόντια συνεργασία μεταξύ των υπηρεσιών και 
η επίλυση διατμηματικών προβλημάτων. 

Τα κυριότερα θέματα που συζητούνται στο Συμβούλιο 
περιλαμβάνουν: 

- Τα περιοδικά προγράμματα δράσης και τις δρα¬ 
στηριότητες γενικά των επιμέρους υπηρεσιών του 
Συνδέσμου. 

- Τον συντονισμό των επιμέρους δραστηριοτήτων/ 
ενεργειών των προγραμμάτων δράσης που έχουν ανα¬ 
τεθεί στις υπηρεσίες του Συνδέσμου. 

- Την πρόοδο των επιμέρους δραστηριοτήτων/ενερ- 
γειών των προγραμμάτων δράσης. 

- Την επισήμανση προβλημάτων στην πορεία εκτέλε¬ 
σης των προγραμμάτων δράσης και τη λειτουργία των 
υπηρεσιών του Συνδέσμου, την αναζήτηση και συμφωνία 
αντιστοίχων λύσεων και την εισήγηση σχετικών αποφά¬ 
σεων προς τα πολιτικά όργανα του Συνδέσμου. 

4.2. Ολομέλειες Δ/νσεων ή Τμημάτων 

Στο επίπεδο των Τμημάτων ή Αυτοτελών Γραφείων ο 
συντονισμός και η συμμετοχή των υπαλλήλων του Συνδέ¬ 
σμου εξασφαλίζεται με τακτικές συντονιστικές συσκέψεις 
με αντικείμενο την αλληλοενημέρωση, και την επισήμανση 
και αντιμετώπιση προβλημάτων των σχετικών λειτουργιών, 
τη βελτίωση της ποιότητας των υπηρεσιών κλπ. 

ΑΡΘΡΟ 5: ΚΑΝΟΝΙΣΜΟΙ ΛΕΙΤΟΥΡΓΙΑΣ ΤΩΝ ΥΠΗΡΕΣΙ¬ 
ΩΝ ΤΟΥ ΣΥΝΔΕΣΜΟΥ 

Οι προηγούμενες αρμοδιότητες των επί μέρους υπη¬ 
ρεσιών και των Προϊσταμένων τους θεωρούνται ως η 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. 

Λεπτομερέστερες περιγραφές αρμοδιοτήτων μπο¬ 
ρούν να γίνουν με τη σύνταξη κανονισμών ή εγκυκλίων 
λειτουργίας των διοικητικών μονάδων. 

Ο λεπτομερής τρόπος λειτουργίας της κάθε υπη¬ 
ρεσίας, η διάρθρωση των Τμημάτων σε Γραφεία, οι 
αρμοδιότητές των υπεύθυνων Γραφείων και οι θέσεις 
εργασίας κάθε Γραφείου, η ανάθεση καθηκόντων και 
οι περιγραφές καθηκόντων των υπαλλήλων καθώς και 
οποιαδήποτε άλλη εσωτερική διαδικασία διοίκησης ή 
λειτουργίας του Συνδέσμου, ορίζονται με αποφάσεις 
της Εκτελεστικής Επιτροπής ή του Προέδρου του 
Συνδέσμου ή καθορίζονται με ειδικούς κανονισμούς 
λειτουργίας που συντάσσονται με απόφαση της Εκτε¬ 
λεστικής Επιτροπής του Συνδέσμου μετά από εισήγηση 
των αρμόδιων προϊσταμένων. 

ΚΕΦΑΛΑΙΟ Γ: ΟΡΓΑΝΙΚΕΣ ©ΕΣΕΙΣ 

ΑΡΘΡΟ 6: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

- Οι θέσεις των κατηγοριών ΠΕ, ΤΕ και ΔΕ κατα¬ 
τάσσονται στους βαθμούς Δ (εισαγωγικός), Π Β και Α 
(καταληκτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο π.δ. 50/5.3.2001 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΕΦΑΛΑΙΟ Δ: ΟΡΓΑΝΙΚΕΣ ΘΕΣΕΙΣ 

ΑΡΘΡΟ 7: ΕΙΔΙΚΕΣ ΘΕΣΕΙΣ 

Μία (1) θέση Ειδικού Συνεργάτη (άρθρο 67 του 
ν. 1416/1984 όπως τροποποιήθηκε με το άρθρο 26 του 
ν. 1832/1989 και το άρθ. 12 του ν. 2130/1993 και το άρθ 
57 του ν. 2218/1994). 

ΑΡΘΡΟ 8: ΘΕΣΕΙΣ ΔΙΚΗΓΟΡΩΝ 

Μία (1) θέση Δικηγόρου όπως διέπεται από τις διατά¬ 


ξεις του άρθρου 245 και επόμενα του ν. 1188/1981, όπως 
τροποποιήθηκε με το άρθ. 26 του ν. 1832/1989. 

ΑΡΘΡΟ 9: ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

- Οι θέσεις των κατηγοριών ΠΕ, ΤΕ και ΔΕ κατα¬ 
τάσσονται στους βαθμούς Δ (εισαγωγικός), Π Β και Α 
(καταληκτικός). 

- Οι θέσεις της κατηγορίας ΥΕ κατατάσσονται στους 
βαθμούς Ε (εισαγωγικός), Δ, Γ και Β (καταληκτικός). 

- Τα προσόντα διορισμού των θέσεων περιγράφονται 
στο π.δ. 37α/1987 και το π.δ. 22/1990. 

Οι θέσεις που προβλέπονται ανά κατηγορία και κλάδο 
είναι οι εξής: 





ΦΕΚ 985 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


15497 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕΙ 

Διοικητικών 

1 (μία) 

ΠΕ5 ή 
ΠΕ3 ή ΠΕ 

Μηχανολόγων Μηχανικών 
Πολιτικών Μηχανικών 
Μηχανικών Περιβάλλοντος 

1 (μία) 


ΣΥΝΟΛΑ 

2 (δύο) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 

Διοικητικός 

1 (μία) 

ΤΕ 

Τεχνολόγων αντιρρύπανσης 

1 (μία) 


ΣΥΝΟΛΑ 

2 (δύο) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕΙ 

Διοικητικών 

2 (δύο) 

ΔΕ28 

Χειριστών Μηχανημάτων 

4 (τέσσερις) 

ΔΕ29 

Οδηγών Αυτοκινήτων 

5 (πέντε) 

ΔΕ 

Φύλακες Ζυγιστές 

4 (τέσσερις) 


ΣΥΝΟΛΑ 

15 (δέκα - 
πέντε) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ16 

Εργατών 

5 (πέντε) 

- 

ΣΥΝΟΛΑ 

5 (πέντε) 


ΑΡΘΡΟ 10: ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ 
ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

Δεκατρείς (13) θέσεις διαφόρων ειδικοτήτων για την 
αντιμετώπιση εποχιακών, περιοδικών, πρόσκαιρων ανα¬ 
γκών (ν. 2503/1997, άρθρο 18 παράγραφος 12) 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΠΕ5 ή 
ΠΕ3 ή 
ΠΕ 

Μηχανολόγων Μηχανικών 
Πολιτικών Μηχανικών 
Μηχανικών Περιβάλλοντος 

1 (μία) 

ΠΕ 7 

Χημικών Μηχανικών 

1 (μια) 


ΣΥΝΟΛΑ 

2 (δυο) 


ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΤΕ 

Τεχνολόγων αντιρρύπανσης 

1 (μια) 

ΤΕ 17 

Λογιστών 

1 (μια) 


ΣΥΝΟΛΑ 

2 (δυο) 


ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 


Κλάδος 


Θέσεις 

ΔΕ28 

Χειριστών Βαρέων Μηχανημάτων 

2 (δύο) 

ΔΕ29 

Οδηγοί Αυτοκινήτων 

1 (μία) 


ΣΥΝΟΛΑ 

3 

(τρεις) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


Κλάδος 


Θέσεις 

ΥΕ16 

Εργατών 

6 (έξι) 


ΣΥΝΟΛΑ 

6 (έξι) 


ΑΡΘΡΟ 11: ΘΕΣΕΙΣ ΠΡΟΪΣΤΑΜΕΝΩΝ 
Στις διοικητικές ενότητες των υπηρεσιών του Συν¬ 
δέσμου προίστανται μόνιμοι υπάλληλοι των εξής κλά¬ 
δων: 

Α. ΥΠΗΡΕΣΙΕΣ ΔΙΕΥΘΥΝΣΗΣ (ΚΕΝΤΡΙΚΑ ΓΡΑΦΕΙΑ) 


Διοικητικές 

Ενότητες 

Λειτουργίες 

Διοικητικής 

Ενότητας 

Αριθμός 

Προσ/κού 

Σύνολο 

Κλάδοι 

Προτεινόμενοι 

Κλάδοι 

Προϊσταμένων 

Διεύθυνση Διοικητι¬ 
κών και Οικονομικών 
Υπηρεσιών - 
Γραμματεία 


1 

1 

1 ΠΕ 1 Διοικητικών 

ΠΕ 1 

Διοικητικών 

Τμήμα διοικητικής 
υποστήριξης 

Υποστήριξη Αιρετών 
Οργάνων Διοίκηση 
Προσωπικού Ενημέ¬ 
ρωση Ευαισθητοποί- 
ηση Πολιτών 

1 

1 

1 ΔΕ 

Διοικητικών 

ΠΕ 1 

Διοικητικών 

Γραφείο οικονομικών 
υπηρεσιών 

Διαχείριση Εσόδων - 
δαπανών Μισθοδοσία 
Ταμείο 

1 

1 

1 ΤΕ Διοικητικού 

ΤΕ Διοικητικού 


ΤΕΧΝΙΚΕΣ ΥΠΗΡΕΣΙΕΣ 

Διοικητικές 

Ενότητες 

Λειτουργίες 

Διοικητικής 

Ενότητας 

Αριθμός 

Προσ/κού 

Σύνολο 

Κλάδοι 

Προτεινόμενοι 

Κλάδοι 

Προϊσταμένων 

Διεύθυνση τεχνικών 
υπηρεσιών 

Διεύθυνση 
τεχν. Υπηρες. 

1 

1 

1 ΠΕ5 Μηχανολόγων 
Μηχανικών ή 

1 ΠΕ3 Πολιτικών 
Μηχανικών ή 

1 ΠΕ Μηχανικών 
Περιβάλλοντος 

ΠΕ 5 Μηχανο¬ 
λόγων 
Μηχανικών ή 

ΠΕ 3 Πολιτικών 
Μηχανικών ή 

ΠΕ Μηχανικών 
Περιβάλλοντος 


Τμήμα Μεταφοράς 
ανακυκλώσιμων υλι¬ 
κών Απορ/των 

Συνεργεία 

Αποκομιδής 

Ανακυκλώσιμων 

10 

10 

4 ΔΕ29 Οδηγών 

5 ΥΕ16 Εργατών 

1 ΔΕ Διοικητικού 

Τμήμα επίβλεψης 
έργων και Συντήρη¬ 
ση εξοπλισμού 

Τμήμα Διαχείρι¬ 
σης και λειτουργίας 
ΧΥΤΑ 

Συντήρηση 
Οχημάτων 
Κτιριακών 
Εγκαταστάσεων 
ΧΥΤΑ Λευκίμμης 
και Τεμπλονίου 

Διαχείριση - 
λειτουργία ΧΥΤΑ 

1 Τεχν. 

αντιρρύπανσης 
1. οδηγοί 

4 χειριστές 

4 φύλακες/ 
ζυγιστές 

10 

1 ΤΕ Τεχνολόγων 
Αντιρρύπανσης 

1 ΔΕ 2 9 Οδηγών 

4 ΔΕ28 Χειριστών 

4 ΔΕ Ζυγιστών 

ΠΕ5 

Μηχανολόγων 

Μηχανικών 

ή 

ΠΕ3 Πολιτικών 
Μηχανικών 

ή 

ΠΕ Μηχανικών 
Περιβάλλοντος 

- Μετακίνηση προϊσταμένου οργανικής μονάδας γί¬ 
νεται μόνο σε θέση προϊσταμένου οργανικής μονάδας 
αντίστοιχου επιπέδου. 

- Τον προϊστάμενο Τμήματος που απουσιάζει ή κωλύ¬ 
εται αναπληρώνει στα καθήκοντα του ο ανώτερος κατά 
βαθμό υπάλληλος και ο αρχαιότερος, που υπηρετεί 
στην ίδια οργανωτική μονάδα και εφόσον ο κλάδος 
στον οποίο ανήκει προορίζεται για κατάληψη θέσεων 
προϊσταμένων. 

- Τον Προϊστάμενο Διεύθυνσης που απουσιάζει ή κω¬ 
λύεται αναπληρώνει στα καθήκοντά του ο προϊστάμε¬ 
νος Τμήματος κατά τη σειρά που τα Τμήματα αναφέ- 
ρονται στο άρθρο 1. 


ΑΡΘΡΟ 12: ΤΕΛΙΚΕΣ ΔΙΑΤΑΞΕΙΣ 
- Η ισχύς του παρόντος Οργανισμού αρχίζει από τη 
δημοσίευσή του στην εφημερίδα της Κυβέρνησης, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΑΙΟ ΑΡΘΡΟ: ΚΑΛΥΨΗ ΔΑΠΑΝΗΣ 
Από τις διατάξεις της παρούσας Απόφασης προκα- 
λείται δαπάνη σε βάρος του προϋπολογισμό του Συν¬ 
δέσμου και για το τρέχον έτος υπάρχει εγκεκριμένη 
πίστωση με Κ.Α. 6011 ποσού 350.000,00 €. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Κέρκυρα, 7 Ιουνίου 2007 
Ο Γενικός Γραμματέας Περιφέρειας 
ΣΩΤΗΡΙΟΣ ΒΟΣΔΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπίσπισΐ: ΗΗρ;//νννννν.β1.9ΐ· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 ί, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·£ΐ.αΓ - ε-ηπείΙ: ννο1)Γτΐ35ΐ6Γ.£ΐ@&ΐ·ί|Γ 































